Държавен вестник, бр. 18, 2012 г., стр. 17

БРОЙ  18	
Д Ъ Р Ж А В Е Н  В Е С Т Н И К 	
СТР.  17  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ВЪНШНИТЕ РАБОТИ
ПРОГРАМА
за сътрудничество в областта на образование­
то, науката и културата между правителството 
на Република България и Организацията за 
освобождение на Палестина (действаща в 
полза на Палестинската власт) за периода 
2012 – 2014 г.
(Одобрена с Решение № 94 от 2 февруари 
2012 г. на Министерския съвет. В сила от 
9 февруари 2012 г.)
Правителството на Република България и 
Организацията за освобождение на Палестина 
(действаща в полза на Палестинската власт), 
наричани по-долу „Двете страни“, водени от 
желанието да поощряват сътрудничеството 
си в областта на културата, образованието 
и науката и опирайки се на Спогодбата за 
сътрудничество в областта на образованието, 
науката и културата между правителството 
на Република България и Организацията за 
освобождение на Палестина (действаща в 
полза на Палестинската автономна власт), 
подписана на 15.04.2004 г., се споразумяха 
за подписването на следната Програма за 
сътрудничество в областта на образованието, 
науката и културата за периода 2012 – 2014 г.:
Р а з д е л  I
НАУКА, ОБРАЗОВАНИЕ И КВАЛИФИКАЦИЯ
Член 1
Двете страни насърчават установяването 
на преки контакти и сътрудничество между 
висшите училища и научните организации.
Член 2
Двете страни предоставят годишно на 
реципрочна основа една стипендия за пълен 
курс на обучение за придобиване на висше 
образование на образователно-квалификаци­
онна степен „бакалавър“ или „магистър“ или 
на образователна и научна степен „доктор“ 
в своите държавни висши училища и научни 
организации за периода на действие на тази 
програма.
Член 3
Двете страни насърчават приемането на 
кандидати за обучение срещу заплащане в 
образователно-квалификационни степени 
„бакалавър“ и „магистър“ и в образователна и 
научна степен „доктор“ във висшите училища 
и научни организации на страните.
Член 4
Страните подкрепят изучаването на българ­
ския и арабския език и литература и тяхното 
популяризиране съответно в другата страна.
Член 5
Двете страни насърчават обмена на посе­
щения за период не по-дълъг от една седмица 
на научни работници и преподаватели от 
висшите училища с цел запознаването им с 
прилаганото законодателството и програми 
в сферата на висшето образование и за изна­
сяне на лекции.
Член 6
Договарящите страни насърчават обмена 
на научни публикации, както и на информа­
ция за нормативната уредба в областта на 
науката, постигнатите научни резултати, за 
международните и националните научни про­
яви на английски език съобразно интересите 
на съответната страна.
Член 7
Договарящите страни насърчават обмена 
на учени, специалисти, преподаватели и из­
следователи за съвместна работа по приори­
тетни научноизследователски и технологични 
проекти от интерес за двете страни.
Член 8
За времето на действие на тази програма 
двете страни насърчават обмена на делегации 
от 2 до 3 експерти, работещи в областта на 
училищното образование, за период до 7 дни 
с цел запознаване на образователната система 
и обмен на опит.
Член 9
Договарящите страни насърчават сътруд­
ничеството между средни и висши училища 
в двете страни: обмен на добри практики, 
учебни програми и учебни планове, учебници, 
учебни аудио- и видеоматериали и информация 
за нормативната уредба на образователните 
системи на двете страни на английски език.
Член 10
За периода на действие на тази програма 
децата на служителите от дипломатическите 
представителства се освобождават от запла­
щане на такси за обучение в държавните и 
общинските средни училища и в държавните 
висши училища на другата страна до изтичане 
на мандата на родителите им. Студентите се 
приемат за придобиване само на една образова­
телно-квалификационна степен. Приемащата 
страна не изплаща парични стипендии и не 
предоставя общежитие.